Diari Oficial de la Generalitat Valenciana


Sumari del DOGV 1809, del 22-06-1992 (1992/825205)

DECRET 89/1992, de 8 de juny, del Govern Valencià, pel qual es modifica el Decret 8/1988, de 25 de gener, de creació de la Comissió de Seguiment del Programa Econòmic Valencià 1988-1991, per a adaptar-la a les comeses que té encomanades respecte al seguiment de l'adaptació d'aquest programa per als anys 1992-1993.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/08/89/dof/vci/html**

### Dades del document

Número de DOGV
:   1809

Data del DOGV
:   22-06-1992

Secció del DOGV
:   DISPOSICIONS GENERALS

Número del document
:   1992/825205


Data del document
:   08-06-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 89/1992, de 8 de juny, del Govern Valencià, pel qual es modifica el Decret 8/1988, de 25 de gener, de creació de la Comissió de Seguiment del Programa Econòmic Valencià 1988-1991, per a adaptar-la a les comeses que té encomanades respecte al seguiment de l'adaptació d'aquest programa per als anys 1992-1993.  
Durant el temps transcorregut des de l'aprovació del PEV2, la Generalitat Valenciana ha anat assumint nous compromisos i desplegant noves estratègies motivades tant per l'evolució de l'escenari internacional com per les exigències de programació econòmica. Aquests canvis han dirigit el marc temporal dels instruments de programació cap a 1993.  
Atès que l'anàlisi del PEV2 evidenciava la vigència de gran part de les línies mestres d'aquest programa, el Govern Valencià, per mitjà de la Conselleria d'Economia i Hisenda, inicià les gestions de concertació amb els agents socials dirigides a l'adaptació del PEV2 a les noves circumstàncies amb una vigència prevista fins a 1993.  
Una vegada conclòs aquest procés de concertació amb les forces socials i aprovada la pròrroga del PEV2, cal modificar alguns articles del Decret 8/1988, de 25 de gener, de creació de la Comissió de Seguiment del Programa Econòmic Valencià 1988-1991 per a designar-la com organisme encarregat del seguiment de l'adaptació d'aquest document per als anys 1992-1993 i per a donar-hi cabuda a nous representats de forces socials firmants de l'acord.  
Per això, a proposta del Conseller d'Economia i Hisenda, amb la deliberació del Govern Valencià, en la reunió del dia 8 de juny de 1992,  
DECRETE  
Article únic  
La nova redacció de l'article primer serà la següent:  
«La participació prevista en l'adaptació del Programa Econòmic Valencià per a 1992-1993 dels agents econòmics i socials firmants es durà a terme per mitjà de la Comissió de Seguiment del PEV2.»  
La nova redacció de l'article segon serà:  
«La Comissió de Seguiment del PEV estarà composta per cinc membres en representació del Govern Valencià, tres en representació de la Unió General de Treballadors (UGT), dos en representació de Comissions Obreres del País Valencià i cinc en representació de la Confederació Interprovincial d'Empresaris de la Regió Valenciana (Cierval).»  
La nova redacció del punt dos de l'article tercer serà:  
«Dos. Els representants de la UGT, Comissions Obreres i de la Cierval seran designats per fes seues organitzacions corresponents d'acord amb els canals que estatutàriament tinguen previstos.»  
València, 8 de juny de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI